# Opfølgningsplan 2020-2021

Fra skolens strategi for perioden 2019- 2024 følgende handleplaner, som giver et overblik over skolens indsatsområder i skoleåret 2020-2021

### Ny visuel identitet og hjemmeside

Mål: I forlængelse af skolens nye strategi og vision følger en opdatering af skolens visuelle identitet og en fremtidssikring af skolens hjemmeside. Skolen udarbejder begge dele med det mål at sikre en nutidig identitet udadtil, som er opgraderet til de nye platforme, der kommunikeres på.

Evaluering:

Kommunikationsudvalget har udarbejdet rammerne for en ny hjemmeside og en ny visuel identitet efter inddragelse af elever og kursister.

### Organisering

Skolen har igennem mange år haft en bred udvalgsstruktur, som har været en ressourcetung organisering. I løbet af 2020-21 er målet at få udviklet en strammere udvalgsstruktur med centrale udvalg, der understøtter skolens strategiske fokusområder.

Evaluering:

Der er ændret i skolens udvalgsstruktur med en ny organisering, der har de lovpligtige udvalg (Samarbejdsudvalget, arbejdsmiljøudvalget) og derudover har to strategiske udvalg:

* Bæredygtighedsudvalg
* Digital skole udvalg

Derudover er der et kommunikationsudvalg, som skal sikre den interne og eksterne kommunikation på skolen.

Der nedsættes arbejdsgrupper til løbende udviklingsbehov for at sikre en mindre ressourcetung struktur.

### Nedenfor opfølgningsplan præsenteret for SU og bestyrelse i juni 2021:

|  |  |  |
| --- | --- | --- |
| **Overskrifter til strategisk fokus på UDSYN** | 1. **bæredygtighed i organisationen** 2. **udsyn i fagpakker (og kreative fag+idræt)** 3. **lokale og internationale samarbejder** | **Status på strategindsatser** |
| DSA på gymnasialt niveau | Kulturelle aspekter | DSA blev sat ind i udbuddet fra august 2020 med det mål at sikre øget aktivitet og hente en ny målgruppe til skolen. |
| Bæredygtighed i organisationen/  FNs verdensmål | Fokus på forbrug og genbrug på skolen. Organisatoriske mål for forbrug af el, vand og varme samt synlighed omkring skolens solceller, evt stander til tankning af elbiler  Fokus på sundhed og trivsel (bl.a. rygning, alkohol)   * Krop og sundhed: fysisk og psykisk/mental sundhed   Frivillighed | Der er nedsat en arbejdsgruppe, som har lavet et kommissorium for et udvalg for en bæredygtig verdensmålsskole.  Arbejdsgruppen indstiller til at skolen bliver 2030 certificeret verdensmålsskole og derefter Unesco skole.  Bæredygtighedsudvalget er del af en større ændring i skolens udvalgsstruktur.  Der er etableret et tæt samarbejde med Randers Kommune om tobaksfri skoletid og udarbejdet en ny politik for røgfri skoletid. |
| Udsyn:  Projekt med Randers Kommune |  | Der er indgået en formel aftale med Bysekretariatet, Randers Kommune omkring en særlig mentor indsats for to-sprogede drenge. Aftalen dækker over et økonomisk tilskud fra Bysekretariatet og en samarbejdsmodel for at sikre øget fastholdelse af målgruppen. |

|  |  |  |
| --- | --- | --- |
| **Overskrifter til strategisk fokus på Digital skole** | 1. **Digitale kompetencer** 2. **Digital dannelse i hverdagen** 3. **Digitalisering i sprogundervisningen** |  |
| Digital dannelse | Systematik i skolens eksterne foredrag om digitale temaer – ansvarlig chef: AB  Overblik over elevernes undervisning i digital dannelse/viden om vores egen praksis ang det digitale.  Dansklærergruppen arbejder med Digital Dannelse i udvalgte tekster og oplæg for alle 1. HF´ere – ansvarlig chef?  Periodevis virtuel undervisning og SIM undervisning – ansvarlig chef EJ  e-didaktisk kompetenceudvikling – ansvarlig chef BMR | Fællessamlinger har været aflyst pga. Corona.  Der har været et særligt fokus i dansk faggruppen og et samlet oplæg om Digital dannelse for alle 1. HF´ere.  Skolen deltager i et regionalt udviklingsprojekt omkring Virtuel undervisning og SIM, hvor to lærere og en chef har deltaget i skoleåret 2020/21. Projektet afsluttes til september 2021.  Projektbeskrivelse:  Den aktuelle nødundervisning har afsløret, at mange undervisere er parat til virtuel undervisning på trods af manglende kompetencer og erfaringer. Og mange undervisere har opdaget, at dele af deres fag faktisk egner sig til fjernundervisning, selvom de kæmper med de store udfordringer, som situationen stiller dem i. Det fremgår bl.a. af den store undersøgelse Fjernundervisningstemperatur.dk, som Tænketanken DEA og eVidenCenter har gennemført i uge 18 og 19.  I dette projekt gennemføres uddybende interviews på 8-10 gymnasier for at afdække, hvordan man kan forbedre fremtidig virtuel undervisning og, hvordan man kan drage nytte af erfaringerne fra nødundervisningen i den normale undervisning.  Der udvikles og gennemføres et ”Online-underviser” og et ”Online-leder” kursus, hvor deltagernes egen praksis indgår som cases, der udvikles og afprøves samtidig med at deltagerne kompetenceudvikles. Projekter omfatter i alt ca. 240 lærere og deres elever. |
| Digitale kompetencer | Afdækning af medarbejderes digitale kompetencer og tilbud om tilpassede digitale kurser inden for O365/Teams/administrative systemer | Målet er ændret undervejs og vi har i stedet gennemført en afdækning af medarbejdernes behov og udfordringer i brugen af Teams. Det har resulteret i en ændring i strukturen af Teams som er under udvikling.  Projektgruppe:  Digital skole udvalg |
| Digitalisering i sprogundervisningen | Aventures og region midt | Ansvarlig chef: BMR  Projektgruppe: MH og ST  Status: projektet er i gang og afsluttes til efteråret 2021 |

|  |  |  |
| --- | --- | --- |
| **Overskrifter til strategisk fokus på forpligtende fællesskaber** | **1.Vejledning i fællesskaber**  **2.Professionelle læringsfællesskaber**  **3. Administrative erfa-fællesskaber** |  |
| Vejledning i fællesskaber | Udvikling af faglige samarbejder i studievejledningerne | Vejledningen er under forandring og der arbejdes på en vejledning der arbejder på tværs af uddannelser. Der er ændret i ansvarsstrukturen fra 1. august med nyansættelser og ændringer i opgavefordelingen i vejledningen.  Der har været afholdt et fælles vejledermøde på tværs af skolerne i det administrative fællesskab. |
| Professionelle læringsfællesskaber | Videreudvikling af PLF på det pædagogiske område | Der har været arbejdet med en justeret plan for PLF i skoleåret, da vi ikke har haft mulighed for supervision som planlagt.  Der har i stedet været personalemøder på Teams med temaer omkring PLF og erfaringsudveksling organiseret af PU.  Ledelsen har været på seminar med fokus på Den gode Ledelse på Randers HF og VUC samt et arbejde med lederprofiler og samarbejdsflader imellem ledelsesprofilernes styrker og udfordringer.  Samtidig har ledelsen arbejdet med evaluering af Coronaerfaringer og lavet plan for, hvad der skal trækkes med videre ind i fremtiden fra 2020-21. |
| Afirm – det administrative fællesskab | Erfa udveksling  videndeling  Benchmark med eksterne og interne resultater  Kompetenceudvikling af ledelser på tværs af skoler | Status:  Der er samlet best practise fra alle tre skoler og skabt SLA/procedurebeskrivelser på alle samarbejdsområder.  Der er arbejdet med kompetenceudvikling af cheferne igennem oplæringsdage for budgetansvarlige for at sikre bedre styring af afdelingsbudgetter.  Der er afholdt et fælles seminar for ledelserne på alle tre skoler med det formål at evaluere på det første år med Afirm og at lave målsætninger for arbejdet i næste skoleår. Forud for seminaret blev der lavet interviews og spørgeskemaer til både cheferne på alle tre skoler og til de administrative medarbejdere. Svarene skabte ramme for arbejdet på evalueringsseminaret. |

På vegne af ledelsen og bestyrelsen

Lena S. Lindblad

Rektor